Vurderer å stenge elver: Alvorlig lakselusangrep på Vestlandet

Miljødirektoratet vurdere å stenge elver i Sogn og Hordaland, etter at alvorlige mengder lakselus er funnet på sjøørret-bestanden. Oppdrettsanleggene får skylda.

LAKSELUSANGREP KAN GÅ UT OVER SPORTSFISKE: Bildet viser en sportsfisker som kaster med fiskestang i Sogn og Fjordane. Vis mer byoutline Kyrre Lien

Publisert: Oppdatert: 9. juli 2014 10:02 , Publisert: 8. juli 2014 19:54

- Jeg har aldri før sett så store mengder lakselus på sjøørreten, forteller Knut Wiik Vollset, forsker i Uni Research Miljø (URM).



Han har vært med å undersøke mengden lakselus som klamrer seg fast i den ville sjøørreten på Vestlandet.Resultatene står i en statusrapport laget på oppdrag fra miljødirektoratet.

Les også Fiskeoppdretterne får øke produksjonen

De målte nivåene i den nye undersøkelsen overskrider grenseverdiene, og er anslått å føre til død blant den ville sjøørret-stammen.



Seniorrådgiver Atle Kambestad i miljødirektoratet jobber spesielt med lakselus’ påvirkning på laks og sjøørret. Han forteller at det nå er spesielt ille på Vestlandet, hvor flere elver allerede har blitt stengt:

- Høyst sannsynlig må Miljødirektoratet vurdere å stenge flere elver for hobbyfiske, sier han.

(...artikkelen fortsetter under bildet)

Setter seg fast på fisken: Lakselusen truer sjøørreten på Vestlandet. Bildet viser en sjøørret. Vis mer byoutline Fra Uni Reasearch Miljø

- Dette går helt klart ut over dem som driver med salg av fiskekort og overnatting knyttet til hobbyfiske, men vi har plikt til å vurdere behov for å redusere fisket for å beskytte bestandene, forteller Kambestad.

Svært alvorlig

Statusrapporten til Uni Reasearch Miljø viste funn av lakselus etter rusefangst av sjøørret blant annet i Høyanger, ved Kvamsøy i Sognefjorden og Herdla.

I en pressemelding skriver URM at resultatene må karakteriseres som svært alvorlig for sjøørreten.



Et omfattende luseangrep rammer nå flere generasjoner sjøørret, noe som kan påvirke bestanden i flere år fremover.

- Sjøørreten kan kvitte seg med lakselusen ved å svømme inn i ferskvann hvor lusen ikke klarer seg. Men det er vanskelig å si nøyaktig hvor mange som vil klare å gjøre dette, sier Vollset.

Han forteller at lakselusen er en krepsparasitt som «spiser» fisken fra utsiden og inn etter hvert som den vokser seg større.

Skrekkeksempel

Vollset så selv et skrekkeksempel på en sjøørret på 80 gram som hadde 600 små lakselus på kroppen.



Til sammenligning må oppdrettsnæringen sørge for at laksen i anleggene ikke har mer enn 0,5 voksne hunnlus i snitt på seg.



Oppdretterne fjerner lusen fra oppdrettslaksen, men sjøørreten må som forskeren påpeker, gjøre dette selv.

Fiskeriminister Elisabeth Aspaker (H) har nylig sendt nye regler på høring som skal bekjempe lakselus hos dem som søker om økt produksjon. Forslaget sier at det ikke skal være mer enn 0,1 voksne hunnlus på hver oppdrettsfisk i snitt. Og antall lus skal holdes nede uten økt medisinbruk.



Da vil det maksimalt bli tillatt med to medikamentelle behandlinger per produksjonssyklus, noe som forhåpentlig vil redusere problemet med resistente lakselus.



Regjeringen ønsker også øke Mattilsynets budsjetter, slik at de kan gjennomføre hyppigere kontroller.

Skyldes oppdrettsanlegg

- Det er ikke naturlig det her, sier Kambestad. Seniorrådgiveren forteller at det er helt klart oppdrettslaks som gjør at lakselusmengdene sprer seg så mye.

I overvåkningsprogrammet i Vossoprosjektet utenfor Bergen er lusemengdene på sjøørret langt høyere i juni i år, sammenlignet med i 2010 og 2012, da det også ble registrert mye lus. I 2009, 2011 og 2013 var det lave mengder.

- Det at vi ser store mengder annethvert år skyldes at det høyt sannsynlig har sammenheng med produksjonssyklusen i oppdrettsanleggene, sier Vollset.



Han forteller at oppdrettsnæringen periodevis slakter all fisken samtidig, etterfulgt av perioder med tomme anlegg, for å kvitte seg med lakselusen.

- Det at det i juni i år blir målt så høye luseverdier skyldes en varm vinter, lavere ferskvannsavrenning og at laksen i oppdrettsanleggene har vokst seg store og slakteklare, sier Vollset.

Les også:

Oppdretter mener lusekravene er altfor strengeFunn av laksevirus i VesterålenVerdens største fiskeoppdrettsselskap har 90 forskningsprosjekter gåendeNorsk fiskeeksport til Ukraina nesten halvvert